b'\n_START_ARTICLE_\nSveti Stefan, \xc4\x8crna gora\n_START_SECTION_\nZemljepisni polo\xc5\xbeaj\n_START_PARAGRAPH_\nSveti Stefan je hotelsko naselje na skalnem oto\xc4\x8dku 9 km jugozahodno od Budve, v katerem prebiva 411 stalnih prebivalcev (popis 2003) in je najpomembnej\xc5\xa1e turisti\xc4\x8dno sredi\xc5\xa1\xc4\x8de \xc4\x8crne gore. S kopnim je povezan z ozkim jezikom (nasipom) peska, ki ga je naplavilo valovanje morja. Nasip je bil kasneje utrjen z zidom. Oto\xc4\x8dek meri 12.400 m\xc2\xb2 in je lociran med vasi Pr\xc5\xbeno in Sveti Stefan._NEWLINE_Sveti Stefan se po splo\xc5\xa1nem mnenju uvr\xc5\xa1\xc4\x8da med najbolj znamenite hotelske objekte na svetu. To nekdanje ribi\xc5\xa1ko naselje, ki je nastalo sredi 15. stoletja, je do danes  ohranilo svoj nekdanji videz. Stare ribi\xc5\xa1ke hi\xc5\xa1e, ki s svojo zunanjo arhitekturno podobo spominjajo na srednji vek, so znotraj preurejene v moderne luksuzne apartmaje, hotelske sobe, trgovine, restavracije in kavarne. V okolici, na kopnem, tega edinstvenega turisti\xc4\x8dnega objekta so v senci bujne vegetacije izredno lepe pe\xc5\xa1\xc4\x8dene pla\xc5\xbee._NEWLINE_Sveti Stefan ima izrazito sredozemsko podnebje z blagimi zimami in toplimi poletji. Srednja januarska temperatura je 8,9 \xc2\xb0C, julijska pa 26,2 \xc2\xb0C. Povpre\xc4\x8dna letna koli\xc4\x8dina padavin je okoli 1500\xc2\xa0mm.\n_START_SECTION_\nZgodovina\n_START_PARAGRAPH_\nNaselje na oto\xc4\x8dku je bilo po zgodovinskih virih ustanovljeno sredi 15. stoletja, leta 1442, ko so se tu naselili prvi prebivalci in je bila zgrajena trdnjava. Trdnjava je slu\xc5\xbeila kot za\xc5\xa1\xc4\x8dita prebivalstva pred napadi Turkov in gusarjev.  Ustanovitelji so bili pripadniki plemena Pa\xc5\xa1trovi\xc4\x87i, ki so na otok pribe\xc5\xbeali, kadar je na kopnem pretila nevarnost. Po legendi, je naselje nastalo po tur\xc5\xa1kem obleganju Kotorja, ko so se Pa\xc5\xa1trovi\xc4\x87i odlo\xc4\x8dili, da masovno z okoli 1000 ljudmi prisko\xc4\x8dijo na pomo\xc4\x8d obleganemu mestu. Pri tem so skupaj z me\xc5\xa1\xc4\x8dani premagali Turke. Po povratku iz bitke, so v bli\xc5\xbeini pla\xc5\xbee Jaz, nedale\xc4\x8d od starega mesta Budva na\xc5\xa1li ostanke tur\xc5\xa1ke galije. Izvedli so ponoven napad in si pridobili bogat plen. Iz tega plena  je bila postavljena trdnjava, skupaj s hi\xc5\xa1o za vsako od dvanajstih plemen Pa\xc5\xa1trovi\xc4\x87ev. To naseljeno trdnjavo so poimenovali Sveti Stefan, po imenu cerkve Svetega Stefana. Cerkev je bila posve\xc4\x8dena arhdiakonu  Stefanu Prvomu\xc4\x8deniku in je bila zgrajena v \xc4\x8dasu Nemanji\xc4\x87ev. _NEWLINE_Na terasi nad vhodnimi vrati je desetletja delovalo Pa\xc5\xa1trovsko sodi\xc5\xa1\xc4\x8de, ki je delilo pravico in odlo\xc4\x8dalo o sporih. Sodi\xc5\xa1\xc4\x8de je delovalo od leta 1266 in kralja Stefana Nemanje II (Stefana Prvoven\xc4\x8dani), ki je tudi odobril delovanje sodi\xc5\xa1\xc4\x8da. Najstarej\xc5\xa1a listina, v kateri se omenja to sodi\xc5\xa1\xc4\x8de je iz leta 1431, ko so Pa\xc5\xa1trovi\xc4\x87i \xc5\xbee prostovoljno vstopili v sestav Bene\xc5\xa1ke republike (4. aprila 1423 in sve\xc4\x8dano potrjeno v Benetkah leta 1424), da bi se na ta na\xc4\x8din la\xc5\xbeje ubranili pred Turki._NEWLINE_Prva zgradba na oto\xc4\x8dku, ki je bila postavljena, je bila cerkvica Sv. Stefana v 15. stoletju. Cerkvica se nahaja na najvi\xc5\xa1ji to\xc4\x8dki oto\xc4\x8dka. Druga cerkvica je cerkvica Aleksandra Nevskega, tretja cerkvica Preobra\xc5\xbeenja, pa je bila zgrajena 1693 in se nahaja ob samem vhodu v mestece. V \xc4\x8dasu povojne Jugoslavije je bila ena izmed cerkvic preurejena v casino._NEWLINE_Zaradi svojega polo\xc5\xbeaja je Sveti Stefan bil trgovsko in prometno sredi\xc5\xa1\xc4\x8de Pa\xc5\xa1trovi\xc4\x87ev. Imel je izredno velik strate\xc5\xa1ko trgovski pomen v \xc4\x8dasu Bene\xc5\xa1ke republike in izredno \xc5\xbeivahno trgovino z Benetkami. Mestece je za\xc4\x8delo izgubljati svoj pomen konec 19.stoletja, ko se je prebivalstvo, ve\xc4\x8dinoma ribi\xc4\x8di, za\xc4\x8delo izseljevati. _NEWLINE_S\xc4\x8dasoma se je na oto\xc4\x8dku formiralo sredi\xc5\xa1\xc4\x8de avtonomne ob\xc4\x8dine Pa\xc5\xa1trovi\xc4\x87i. Od za\xc4\x8detka 16. stoletja, ko je bilo postavljeno ve\xc4\x8dje \xc5\xa1tevilo hi\xc5\xa1, se je pri\xc4\x8delo naselje utrjevati z obrambnim zidom. V naslednjih stoletjih so pri\xc4\x8deli prebivalci postopoma zapu\xc5\xa1\xc4\x8dati naselje na oto\xc4\x8dku. Zadnji prebivalci so ga zapustili leta 1952. Tedaj so se pri\xc4\x8dela tudi dela na adaptaciji zgradb. Otvoritev \xc2\xbbmesta-hotela\xc2\xab, v kar se je  Sveti Stefan preimenoval je bila leta 1960._NEWLINE_Med leti 1934 in 1936 je bila zgrajena vila Milo\xc4\x8der, ki je slu\xc5\xbeila kot letna rezidenca kraljice Marije Karad\xc5\xbeord\xc5\xbeevi\xc4\x87 (1900-1961).\n_START_SECTION_\nTurizem\n_START_PARAGRAPH_\nNa Svetem Stefanu vsako leto organizirajo turisti\xc4\x8dno manifestacijo "Fe\xc5\xa1ta od ru\xc5\xa1tula", s katero \xc5\xbeelijo obdr\xc5\xbeati tradicijo Pa\xc5\xa1trovi\xc4\x87ev in promovirati turisti\xc4\x8dno dejavnost Svetega Stefana._NEWLINE_Leta 2006 je ameri\xc5\xa1ka Akademija gostinskih znanosti "Villi Montenegro", ki le\xc5\xbei ob samem prehodu do kopnega podelila presti\xc5\xbeno priznanje "Five Stars Diamond".\n_START_SECTION_\nZanimivosti\n_START_PARAGRAPH_\nOto\xc4\x8dek, mesto hotel so obiskale \xc5\xa1tevilne znane osebe tako iz podro\xc4\x8dja zabave, kulture, \xc5\xa1porta, politike. Med drugimi so tukaj bivali tudi \xc5\xa1panska revolucionarka Dolores Ibarruri, sovjetski mar\xc5\xa1ali Semjon Timo\xc5\xa1enko, Andrej Gre\xc4\x8dko, Ivan Jakubovski, gr\xc5\xa1ki skladatelj Mikis Theodorakis, pisatelja Alberto Moravia in Andre Maraux, vesoljec Jurij Gagarin, filmske zvezde  Sophia Loren, Monica Vitti, Marina Vlady, Kirk Douglas, Sergej Bondar\xc4\x8duk, Sylvester Stallone, Orson Welles, italijanski filmski producent Carlo Ponti._NEWLINE_Na otoku je bil leta 1992 odigran \xc5\xa1ahovski dvoboj med Borisom Spaskim in Robertom Fischerjem. A FIDE Congress was held in 1974 during the Nice Olympiad. The delegates voted in favor of Fischer\'s 10-win proposal, but rejected the 9\xe2\x80\x939 clause as well as the possibility of an unlimited match. Proti slednjemu je bila zaradi udele\xc5\xbebe v dvoboju razpisana mednarodna tiralica, ker naj bi s tem kr\xc5\xa1il sankcije uvedene proti tedanji Zvezni republiki Jugoslaviji._NEWLINE_13. julija 2010 na Dan dr\xc5\xbeavnosti je italijanski tenorist Andrea Bocelli imel velik gala koncert na otoku, leta 2014 pa se je tukaj poro\xc4\x8dil srbski teni\xc5\xa1ki igralec Novak Djokovi\xc4\x87.'